b'\n_START_ARTICLE_\nCollatzeva domneva\n_START_PARAGRAPH_\nCollatzeva domneva je v matematiki nere\xc5\xa1ena domneva. Prvi jo je leta 1937 postavil Lothar Collatz. Domneva je znana tudi kot domneva 3n\xc2\xa0+\xc2\xa01, Ulamova domneva (po Stanislawu Marcinu Ulamu), siraku\xc5\xa1ki problem, kot zaporedje zrn to\xc4\x8de ali \xc5\xa1tevila zrn to\xc4\x8de, ter po knjigi G\xc3\xb6del, Escher, Bach tudi \xc4\x8dudovita \xc5\xa1tevila. Domneva spra\xc5\xa1uje ali se dolo\xc4\x8dena vrsta \xc5\xa1tevilskega zaporedja vedno kon\xc4\x8da na isti na\xc4\x8din, ne glede na za\xc4\x8detno \xc5\xa1tevilo._NEWLINE_Erd\xc5\x91s je o Collatzevi domnevi dejal: \xc2\xbbMatematika \xc5\xa1e ni pripravljena za tak\xc5\xa1ne probleme.\xc2\xab\xc2\xa0Ponudil je tudi 500 dolarjev za njeno re\xc5\xa1itev.\n_START_SECTION_\nProgram za ra\xc4\x8dunanje Collatzevih zaporedij\n_START_PARAGRAPH_\nDolo\xc4\x8deno Collatzevo zaporedje je lahko izra\xc4\x8dunati kot ka\xc5\xbee tudi algoritem, zapisan v psevdokodi:_NEWLINE_funkcija collatz(n)_NEWLINE_  dokler n > 1_NEWLINE_    prika\xc5\xbei n_NEWLINE_    \xc4\x8de n je lih_NEWLINE_      priredi n vrednost 3*n + 1_NEWLINE_    druga\xc4\x8de_NEWLINE_      priredi n vrednost n / 2_NEWLINE_  prika\xc5\xbei n_NEWLINE_Program se kon\xc4\x8da, ko zaporedje dose\xc5\xbee 1, druga\xc4\x8de bi v nedogled ponavljal cikel 4, 2, 1. \xc4\x8ce je Collatzeva domneva pravilna, se bo program vedno ustavil, ne glede na za\xc4\x8detno pozitivno celo \xc5\xa1tevilo. (Glej Haltingov problem za povezavo med ra\xc4\x8dunalni\xc5\xa1kimi programi v kon\xc4\x8dnem in nere\xc5\xa1enimi matemati\xc4\x8dnimi problemi.)'